
κού Συμβουλίου του Οργανισμού Νεολαίας Άθλησης 


του Δήμου Πάτρας (Ο.Ν.Α.Π.). 1 

Τροποποίηση ορίων και χρονική διάρκεια απαγόρευσης 
κυνηγίου ορισμένου χρόνου στις θέσεις "Αλωνάκι- 
Ασπρομάτι-Πουρί-Κουτσοπυργάκι-Μαρούλα" περιφέ¬ 
ρειας Δήμου Σηπιάδος Ν. Μαγνησίας. 2 

εκτός έδρας κατά εξήντα ημέρες για κλάδους υπαλ¬ 
λήλων της Δ/νσης Κτηνιατρικής Θεσσαλονίκης. 3 

Τροποποίηση του άρθρου 4 της συστατικής πράξης του 

ΚΑΠΗ Δήμου Ιεράπετρας. 4 

Καθιέρωση υπερωριακής εργασίας για το υπαλληλικό 
προσωπικό των Διοικητικών, Οικονομικών και Τεχνι¬ 
κών Υπηρεσιών του Δήμου Ηράκλειας Σερρών. 5 

Αύξηση ωρών υπερωριακής εργασίας υπαλλήλων Δήμου 

Ν. Ιωνίας Αττικής. 6 

Καθορισμός υπερωριακής απασχόλησης στο Νομικό 
πρόσωπο Δημοτικός Παιδικός Σταθμός Δ.Δ. Χώρας 

Δήμου Νέστορος, έτους 2004. 7 

Καθορισμός υπερωριακής απασχόλησης στο Νομικό 
πρόσωπο Πολιτιστικός - Αθλητικός Οργανισμός Δή¬ 
μου Νέστορος, έτους 2004. 8 

Καθιέρωση υπερωριακής απασχόλησης υπαλλήλων της 
υπηρεσίας του Συνδέσμου Υδρεύσεως Δήμων και Κοι¬ 
νοτήτων Λεκανοπεδίου Ιωαννίνων. 9 


ΑΠΟΦΑΣΕΙ Σ 

Αριθ. 8635 (1) 

Έγκριση της υπ' αριθμ. 06/2004 απόφασης του Διοικητικού 
Συμβουλίου του Οργανισμού Νεολαίας Άθλησης του Δή¬ 
μου Πάτρας (Ο.Ν.Α.Π.). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 
Έχοντας υπόψη: 

1. Του άρθρου 14 του Ν. 2880/2001 (ΦΕΚ 9/τ.Α'/30.1.2001) 
"Πρόγραμμα Πολιτεία για την μεταρρύθμιση και τον εκσυγ¬ 
χρονισμό της Δημόσια Διοίκησης και άλλες διατάξεις". 

2. Του άρθρου 12του Ν. 1188/1981 "Περί κυρώσεωςτου Κώ¬ 
δικα περί καταστάσεως Προσωπικού Οργανισμών Τοπικής Αυ¬ 
τοδιοίκησης", όπως αυτό αντικαταστάθηκε από τις όμοιες της 


παρ. 5 του άρθρου 8 του Ν. 2307/1995 "Προσαρμογή νομοθε¬ 
σίας αρμοδιότητας Υπουργείου Εσωτερικών στις διατάξεις για 
την Νομαρχιακή Αυτοδιοίκηση και άλλες διατάξεις", καθώς και 
τις διατάξεις του άρθρου 198παρ.3του Π.Δ. 410/1995. 

3. Την υπ’ αριθμ. 06/29.1.2004 απόφαση του Διοικητικού 
Συμβουλίου του Οργανισμού Νεολαίας και Άθλησης του Δή¬ 
μου Πάτρας, καθώς και την όμοια με αριθμό 170/ 18.2.2004 
απόφαση του Δημοτικού Συμβουλίου του Δήμου Πάτρας, με 
τις οποίες ψηφίζεται ο Οργανισμός Εσωτερικής Υπηρεσίας 
του Οργανισμού Νεολαίας και Άθλησης του Δήμου Πάτρας. 

4. Του άρθρου 27 του Ν. 2081/1991 με το οποίο προστέθη¬ 
κε νέο άρθρο 29Α στο Ν. 1558/1985 για τον έλεγχο των δα¬ 
πανών που προκαλούν οι κανονιστικές διοικητικές πράξεις. 

5. Τις διατάξειςτου Ν. 2725/1999 (ΦΕΚΑ/121/1999) "Ερασι¬ 
τεχνικός και Επαγγελματικός αθλητισμός και άλλες διατάξεις". 

6. Την υπ’ αριθμ. 5-1/7.4.2004 γνωμοδότηση του Υπηρεσια¬ 
κού Συμβουλίου Υπαλλήλων Ο.Τ.Α. νομού Αχάΐας. 

7. Την υπ’ αριθμ. 241.Γ.Γ./18.8.1998 (ΦΕΚ939/τ.Β'/1.9.1998) 
εξουσιοδοτική απόφαση του Γενικού Γραμματέα Περιφέρει¬ 
ας, με την οποία η αρμοδιότητα αυτή μεταβιβάστηκε στο Γ ενι¬ 
κό Διευθυντή Περιφέρειας, καθώς και το δικαίωμα να υπογρά¬ 
φουν "Με εντολή Γ.Γ. Περιφέρειας", αποφασίζουμε: 

Εγκρίνουμε την υπ’ αριθμ. 06/29.1.2004 απόφαση του Διοικη¬ 
τικού Συμβουλίου του Ν.Π.Δ.Δ. με την επωνυμία "Οργανισμός 
Νεολαίας και Άθλησης του Δήμου Πατρέων", περί ψήφισης του 
Οργανισμού Εσωτερικής Υπηρεσίας του, όπως παρακάτω: 

Άρθρο Ιο 

Αντικείμενο Οργανισμού Εσωτερικής Υπηρεσίας (ΟΈΎ.) 

Με τον παρόντα Οργανισμό καθορίζεται η οργανωτική 
διάρθρωση του Οργανισμού Νεολαίας και Άθλησης του Δή¬ 
μου Πατρέων (ΟΝΑΠ), οι αρμοδιότητες των υπηρεσιών του, 
οι θέσεις εργασίας καιτο ανώτατο όριο του αριθμού του προ¬ 
σωπικού του Οργανισμού. 

Άρθρο 2ο 

Ερμηνεία Μεταβολή του Ο.Ε.Υ. 

Οι διατάξεις του Ο.Ε.Υ. ερμηνεύονται και διευκρινίζονται, 
σε περίπτωση που δημιουργούν αμφιβολίες για τη σημασία 
τους με απόφαση του Δ.Σ. του ΟΝΑΠ. 

Μεταβολή, συμπλήρωση ή τροποποίηση των διατάξεων 
του Ο.Ε.Υ. γίνεται με τη διαδικασία που προβλέπουν οι ισχύ- 
ουσες διατάξεις, δηλαδή με σχετική απόφαση του Διοικητι¬ 
κού Συμβουλίου και έγκριση του Δημοτικού Συμβουλίου. 

Άρθρο 3ο 

Οργανωτική Διάρθρωση του Οργανισμού 

Οιυπηρεσίεςτου Οργανισμού Νεολαίας & Άθλησης του Δή¬ 
μου Πατρέων διαρθρώνονται σε επίπεδο τμήματος. 

Άρθρο 4ο 

Η Υπηρεσία του ΟΝΑΠ θα έχει προϊστάμενο που θα ορίζε¬ 
ται υπάλληλοςτου κλάδου Π Ε Διοικητικού ή Φυσικής Αγωγής 
και σε έλλειψη, υπάλληλος κλάδου ΤΕ και σε έλλειψη και των 
δύο πρώτων, υπάλληλοςτου κλάδου ΔΕ Διοικητικού. 

Άρθρο 5ο 

Διάρθρωση θέσεων 

Οι θέσεις του προσωπικού του ΟΝΑΠ διαρθρώνονται κατά 
κλάδους και ειδικότητες, ως ακολούθως: 

1. Μία (1) θέση του κλάδου ΠΕ Διοικητικού (ΠΕ 1) 

2. Μία (1) θέση του κλάδου ΤΕ (ΤΕ 3) 

3. Τρεις (3) θέσεις του κλάδου ΔΕ Διοικητικού (ΔΕ 1) 

4. Μία θέση (1) θέση του κλάδου ΤΕ Λογιστικού (ΤΕ 1) 

5. Μία (1) θέση του κλάδου ΥΕ Κλητήρα Γενικών Καθηκό¬ 
ντων (ΥΕ 1) 

6. Δύο (2) θέσεις του κλάδου ΠΕ Φυσικής Αγωγής (ΠΕ 11) 

Άρθρο 6ο 

Αρμοδιότητες του Τμηματάρχη 

Μεριμνά για την με αποδοτικό τρόπο εκτέλεση των κάθε 
φύσεων αποφάσεων του Δ.Σ., παρακολουθώντας και συντο¬ 
νίζοντας τις εργασίες του συνόλου των υπηρεσιών του Ορ¬ 
γανισμού συνεπικουρώντας για τον σκοπό αυτό τον Πρόε¬ 
δρο του Δ.Σ. 

Έχει την ευθύνη για την εύρυθμη και ομαλή λειτουργία του 
Οργανισμού. 

Εισηγείται γενικά στο Δ.Σ. για την λήψη αποφάσεων σχετι¬ 
κών με υπηρεσιακά θέματα. 

Προίσταται στο σύνολο των υπηρεσιών του Ο.Ν.Α.Π. και 
εποπτεύει αυτές σε θέματα προσωπικού και έχει την ευθύνη 
της εύρυθμης λειτουργίας αυτών. 

Συνεργάζεται με τους υπεύθυνους των γραφείων του Ορ¬ 
γανισμού. 

Συντάσσει τον προϋπολογισμό και απολογισμό του Οργα¬ 
νισμού σύμφωνα με τις αποφάσεις του Δ.Σ. και σε συνεργα¬ 
σία με τους υπευθύνους των γραφείων. 

Συμμετέχει στις συνεδριάσεις του Δ.Σ. χωρίς δικαίωμα ψή¬ 
φου. 

Άρθρο 7ο 

Αρμοδιότητες του Ν.Π.Δ.Δ. 

7.1. Η παραλαβή όλων των εισερχόμενων εγγράφων, κα¬ 
θώς και η επιμέλεια διεκπεραίωσης των εξερχόμενων, μέσω 
της καταχώρησής τους στο Βιβλίο Πρωτοκόλλου. Τηρεί την 
αλληλογραφία με άλλες Δημόσιες Υπηρεσίες, Υπουργεία, 
Οργανισμούς κ.λπ. και συνεργάζεται με τις υπόλοιπες Υπη¬ 
ρεσίες του Δήμου Πατρέων. Συγκεντρώνει τα θέματα που 
απευθύνονται ή κοινοποιούνται στον Οργανισμό, για την ενη¬ 
μέρωση του Προέδρου και του Δ.Σ. Προετοιμάζει τις Συνε¬ 
δριάσεις και τις ημερήσιες διατάξεις του Δ.Σ., αποστέλλει 
Προσκλήσεις και επικοινωνεί με άλατα Μέλη του καιτηρείτα 
Πρακτικά των Συνεδριάσεών του. Ακόμα, είναι υπεύθυνο για 
την καταχώρηση των Πρακτικών και των Αποφάσεων σε ειδι¬ 
κό Βιβλίο ή φύλλα που βιβλιοδετούνται στο τέλος του Οικο¬ 
νομικού Έτους. Αφού συνταχθούν τα Πρακτικά, είναι υπεύ¬ 
θυνο να κοινοποιήσει το κείμενο στα Μέλη του Δ.Σ. και στον 
Πρόεδρο που παρέστησαν στο Συμβούλιο και κατόπιν να 
υπογράφει από όλους. Μετά το τέλος των Συνεδριάσεων, οι 
Αποφάσεις του Δ.Σ. συντάσσονται ξεχωριστά και αποστέλ- 
λονται στην Περιφέρεια προς έγκριση. Επιπλέον, παραλαμ- 
βάνει έγγραφα ή παραδίδει τα αντίστοιχα που αφορούν στις 
σχέσεις του ΟΝΑΠ με το Δημοτικό Συμβούλιο του Δήμου Πα¬ 
τρέων, τον Δήμαρχο ή τους Αντιδημάρχους και Προέδρους 
Δημοσίων Επιχειρήσεων. Τέλος, παρακολουθεί τη βαθμολο¬ 
γική και μισθολογική εξέλιξη του προσωπικού. Έχει την ευ¬ 
θύνη όλων των θεμάτων που αφορούν το προσωπικό (Συμ¬ 
βάσεις, Άδειες, διαδικασίες Προσλήψεων κ.α.) και επιμελεί- 


ταιτηςΑσφάλισηςτων εργαζομένων. Είναι υπεύθυνο επίσης, 
για τη μηχανογράφηση του Οργανισμού και κυρίως τη μηχα¬ 
νογράφηση των εργασιών του Λογιστηρίου. Την τήρηση Βι¬ 
βλίου Παρουσιών Προσωπικού και των ατομικών φακέλων 
των υπαλλήλων, σύμφωνα με τις διατάξεις των Νόμων, των 
Διαταγμάτων ή των Αποφάσεων που ισχύουν κάθε φορά. 

7.2. Η σύνταξη του προϋπολογισμούτου Οργανισμού για έκα¬ 
στο έτος, η διαχείριση των κονδυλίων του σύμφωνα με τις Απο¬ 
φάσεις του Δ.Σ. των εσόδων και εξόδων, καθώς και η παρακο¬ 
λούθηση των επιχορηγήσεων από το Δήμο ή άλλους φορείς. 
Επίσης, η συνεργασία με το αρμόδιο γραφείο Προμηθειών του 
Δήμου για τις ενέργειες προμηθειώντων υλικών και των αναλώ¬ 
σιμων που έχει ανάγκη ο Οργανισμός, καθώς επίσης και για το 
αθλητικό υλικό. Σε συνεργασία και δια μέσου της ταμειακής 
υπηρεσίας του Δήμου Πατρέων την έκδοση Ενταλμάτων πλη¬ 
ρωμής για όλες τις υποχρεώσεις του Οργανισμού, την τήρηση 
των λογιστικών βιβλίων, καθώς επίσης καιτην διαφύλαξη και αρ¬ 
χειοθέτηση των δικαιολογητικών στοιχείων των συναλλαγών 
του Οργανισμού, σύμφωνα με τις διατάξεις της ισχύουσας νο¬ 
μοθεσίας, καθώς και την διεκπεραίωση της μισθοδοσίας των 
εργαζομένων. Η Αποθήκη περιλαμβάνει σε αρχειοθέτηση και 
τακτοποίηση, όλα τα υλικά του Οργανισμού τα οποία καταγρά¬ 
φουν, ελέγχουν οι υπάλληλοι του γραφείου αυτού. 

7.3. Η οργάνωση όλων εκείνων των αθλητικών γεγονότων 
στα οποία ο Οργανισμός είναι κύριος οργανωτής ή συνδιορ- 
γανωτής. Κύριος σκοπός του είναι η διαμόρφωση της αθλη¬ 
τικής πολιτικής του Δήμου. Προγραμματίζει τις αθλητικές εκ¬ 
δηλώσεις στην αρχή κάθε νέας χρονιάς και μετά από εισήγη¬ 
ση προς το Διευθυντή και τον Π ρόεδρο, αυτές έρχονται προς 
έγκριση στο Δ.Σ. Στο τέλος κάθε χρονιάς, είναι υπεύθυνο για 
τη σύνταξη των αθλητικών εκδηλώσεων οι οποίες περιγρά- 
φονται αναλυτικά στην έκθεση πεπραγμένων του ΟΝΑΠ. Αρ¬ 
μοδιότητα του γραφείου είναι η συνεργασία με αθλητικά σω¬ 
ματεία, Πολιτιστικούς συλλόγους, τα Διαμερίσματα του Δή¬ 
μου Πατρέων, άλλους Δήμους και γενικά κάθε αθλητικό 
φορέα, προκειμένου να γίνει η οργάνωση τουρνουά, πρωτα¬ 
θλημάτων και κάθε είδους αθλητικής εκδήλωσης σε κάθε 
άθλημα, ατομικό ή ομαδικό. Επίσης, το γραφείο αναλαμβάνει 
την οργάνωση σχολικών πρωταθλημάτων, όπου δεν είναι δυ¬ 
νατό να πραγματοποιηθούν από το γραφείο Φυσικής Αγωγής 
Ν. Αχαίας, αλλά και είναι αρωγός σε οποιαδήποτε προσπά¬ 
θεια διοργάνωσης από το γραφείο Φυσικής Αγωγής της Νο¬ 
μαρχίας. Επικοινωνεί με τη Νεολαία, τις μαθητικές, σπουδα¬ 
στικές και φοιτητικές οργανώσεις, τα δημόσια και ιδιωτικά 
σχολεία, τους Πολιτιστικούς συλλόγους της νεολαίας, τα 
Ωδεία, τις σχολές χορού και γενικά κάθε φορέα Παιδείας και 
Πολιτισμού της Νέας Γενιάς, με σκοπό την οργάνωση κάθε 
μορφής εκδηλώσεων για τα ζητήματα και προβλήματα των 
νέων ανθρώπων. Ενημερώνει τους νέους της Πάτρας για 
δράσεις, καλλιτεχνικές και φυσιολατρικές εκδηλώσεις που 
γίνονται κατά καιρούς σε διάφορα σημεία της Ελλάδας, αλ¬ 
λά και προγράμματα ανταλλαγών νέων που υλοποιούνται 
στα όρια της Ευρωπαϊκής Ένωσης και προγραμματίζονται 
μέσω της Γενικής Γραμματείας Νέας Γενιάς. Ακόμα, είναι 
υπεύθυνο για την καταγραφή του αθλητικού προφίλ της πό¬ 
λης και για τη διεξαγωγή ερευνών διάγνωσης των αναγκών 
άθλησης του δημότη που δεν μπορεί να αθληθεί συστηματι¬ 
κά, αλλά και καταγραφή των αναγκών που θα βοηθήσουν 
προς αυτή την κατεύθυνση. Είναι υπεύθυνο για την υποβολή 
προτάσεων για Προγράμματα Μαζικού Αθλητισμού αρχικά 
προς το Δ.Σ. - προς έγκριση - και μετά προς τη Γενική Γραμ- 
ματεία Αθλητισμού, που να καλύπτουν όλες τις ηλικιακές 
ομάδες και τα κατώτερα κοινωνικά στρώματα. Κατόπιν, είναι 
υπεύθυνο για όλες εκείνες τις διαδικασίες που απαιτούνται 
για την εύρυθμη λειτουργία των Προγραμμάτων Μαζικού 
Αθλητισμού, Προκηρύξεις, έντυπα παρακολούθησης, έντυ¬ 
πα προϋπολογισμού, διαφήμιση προγραμμάτων και προσέλ¬ 
κυση των δημοτών στα προγράμματα. Στις αρμοδιότητέςτου 

ανήκουν οι προτάσεις δημιουργίας και αξιοποίησης των απα¬ 
ραίτητων δημοτικών αθλητικών εγκαταστάσεων που θα 
απευθύνονται στο δημότη της Πάτρας, αλλά και προτάσεις 
αξιοποίησης κληροδοτημάτων προς αθλητική χρήση. Μέσω 
του γραφείου επιδιώκεται η ενημέρωση των νέων της Πά¬ 
τρας για ευκαιρίες εργασίας στην Ελλάδα, αλλά και σε όλη 
την Ευρωπαϊκή Ένωση. Η σχέση επίσης με τις υπηρεσίες της 
Γ.Γ. Νέας Γενιάς, καθώς και η επίβλεψη του Κέντρου Πληρο¬ 
φόρησης Νέων, όπου οι νέοι της Πάτρας θα μπορούν να χρη¬ 
σιμοποιούν ΙηΙθιτΊθΙ κατά τις εργάσιμες ώρες. 

Στο γραφείο ανατίθεται επίσης, η επίβλεψη και η καταγραφή 
των αναγκών συ ντή ρησης όλων των εγκαταστάσεων που απο¬ 
τελούν ιδιοκτησία του Οργανισμού Νεολαίας και Άθλησης. 

Επιβλέπει και καταγράφει τις ανάγκες σε αθλητικό υλικό, τε¬ 
χνική υποδομή, υλικά συντήρησης και κάθε είδους κατασκευα¬ 
στική εργασία που χρειάζονται οι εγκαταστάσεις με σκοπό την 
προώθηση διεκπεραίωσης και υλοποίησης όλων αυτών από τον 
Τεχνικό Τομέα του Δήμου, τη ΔΕΥΑΠ και όλες τις εμπλεκόμενες 
Υπηρεσίες (Καθαριότητας, Περιβάλλοντος & Πρασίνου κ.λπ.). 

Άρθρο 8ο 

Ο διορισμός, τα καθήκοντα, οι περιορισμοί, ο χρόνος ερ¬ 
γασίας, η αστική ευθύνη, τα δικαιώματα, οι άδειες, οι μετα¬ 
βολές υπηρεσιακής κατάστασης, το προβάδισμα, οι ποινές, 
οι μεταβολές υπαλληλικής σχέσης για τους υπαλλήλους του 
Οργανισμού Νεολαίας και Άθλησης, ρυθμίζονται από τους 
Νόμους και τις διατάξεις που προβλέπονται και ισχύουν. 

Οι προσλήψεις προσωπικού γίνονται ύστερα από απόφαση 
του Διοικητικού Συμβουλίου του ΟΝΑΠ, μέσω των διαδικα¬ 
σιών που ορίζει ο Νόμος για τις προσλήψεις για τα Ν.Π.Δ.Δ. 
των Ο.Τ.Α. Α' βαθμού. 

Άρθρο 9ο 

Απάτη ψήφιση του παρόντος Οργανισμού Εσωτερικής Υπη¬ 
ρεσίας, δεν προκαλείται δαπάνη σε βάρος του κρατικού προ¬ 
ϋπολογισμού, αλλά μόνο σε βάρος του προϋπολογισμού του 
Ν.Π.Δ.Δ. με την επωνυμία "Οργανισμός Νεολαίας και Άθλησης 
του Δήμου Πατρέων", οικονομικού έτους 2004 ύψους 44.000 
ευρώ και είναι εγγεγραμμένη στον Κ.Α.Ε. 05/111.1 του προϋ¬ 
πολογισμού του Ν.Π.Δ.Δ. και των επομένων ετών. 

Άρθρο 10ο 

Η ισχύς του παρόντος αρχίζει από την δημοσίευσή του 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Πάτρα, 22 Ιουλίου 2004 

Με εντολή Γενικού Γραμματέα Περιφέρειας 
Ο Γ ενικός Διευθυντής κ.α.α. 

ΧΛΟΗ ΚΑΤΣΟΥΛΑ 

-♦- 

Αριθ. 3967 (2) 

Τροποποίηση ορίων και χρονική διάρκεια απαγόρευσης κυ¬ 
νηγιού ορισμένου χρόνου στις θέσεις "Αλωνάκι-Ασπρο- 
μάτι-Πουρί-Κουτσοπυργάκι-Μαρούλα" περιφέρειας Δή¬ 
μου Σηπιάδος Ν. Μαγνησίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 258 παρ. 5 Ν.Δ. 86/1969 (ΦΕΚ 
7/Α'/11.1.1969) "Περί Δασικού Κώδικα", όπως τροποποιήθηκαν 
με τις διατάξεις του άρθρου 7 Ν. 177/1975 (ΦΕΚ 205/Α71975) 
καθώς και τις διατάξεις του Ν. 2637/1998 (ΦΕΚ 200/Α727.8. 
2000 ). 

2. Την 414985/29.11.1985 (ΦΕΚ 757/Β718.12.1985) κοινή 
απόφαση των Υφυπουργού Εθνικής Οικονομίας και Αναπλη¬ 
ρωτή Υπ. Γεωργίας "Μέτρα διαχείρισης της άγριας πτηνοπα¬ 
νίδας",όπως αυτή τροποποιήθηκε με την 294283/23.12.1997 


(ΦΕΚ 68/Β74.2.1998) κοινή απόφαση των Υπουργών Εθνικής 
Οικονομίας και Γ εωργίας. 

3. Τηνυπ’ αριθμ. 1860/12.4.2001 (ΦΕΚ421/Β712.4.2001) από¬ 
φαση του Γενικού Γραμματέα Περιφέρειας Θεσσαλίας "Περί 
μεταβίβασης αρμοδιοτήτων και παροχή εξουσιοδότησης υπο¬ 
γραφής αποφάσεων, εγγράφων και λοιπά με εντολή γενικού 
Γραμματέα Περιφέρειας Θεσσαλίας, στον Γενικό Διευθυντή 
Περιφέρειας Θεσσαλίας, στον Δ/ντή Δασών Περιφέρειας στον 
Επιθεωρητή Δασών, στους Δ/ντές Δασών των Νομών και τους 
Προϊσταμένους των Δασαρχείων της Περιφέρειας". 

4. Την υπ’ αριθμ. 2887/2.7.2002 απόφαση του Γ.Γ.Π. Θεσσα¬ 
λίας και την υπ’ αριθμ. 6007/30/27.9.2002 Δ.Α.Δ. Θήρας της Υπη¬ 
ρεσίας μας που έχουν εκδοθεί για την απαγόρευση του κυνηγίου 
στις θέσεις "Αλωνάκι - Πουρί - Κουτσοπυργάκι - Ασπρομάτι - Προ¬ 
σήλια" περιοχής τέως κοινοτήτων Λαύκου, Προμυρίου με σκοπό 
την προστασία της άγριας πανίδας και την αύξηση των πληθυ- 
σμώντης καθώς και την διατήρηση της βιολογικής ποικιλότητας. 

5. Την υπ’ αριθμ. 3967/23.7.2004 εισήγηση του Δρ. Δασο¬ 
λόγου Ντίτορα Νικολάου (Προϊστάμενου του γραφείου Θή¬ 
ρας) για την ανάγκη τροποποίησης των ορίων και χρονικής 
διάρκειας της υπάρχουσας απαγόρευσης κυνηγίου ορισμέ¬ 
νου χρόνου στις εν θέματι θέσεις για τους λόγους που ανα- 
φέρονται σε αυτήν, αποφασίζουμε: 

1. Τροποποιούμε τα όρια απαγόρευσης κυνηγίου στις θέ¬ 
σεις "Αλωνάκι-Ασπρομάτι-Πουρί-Κουτσοπυργάκι-Μαρούλα" 
περιφέρειας Δήμου Σηπιάδος Ν. Μαγνησίας, και αυξάνουμε 
την έκταση της κατά 2.300 στρέμματα (από 7.500 στρ. σε 
9.800 στρ., συμπεριλαμβανομένης και της θέσης Παγωμένη) 
εμβαδόν που είναι απαραίτητο για την καλύτερη προστασία 
της άγρια πανίδας την αύξηση των πληθυσμών της και την 
διατήρηση της βιολογικής ποικιλότητας. 

2. Η απαγόρευση του κυνηγίου ισχύει για ένα (1) χρόνο, 
από 20.8.2004 μέχρι 19.8.2005. 

3. Η έκταση απαγόρευσης κυνηγίου όπως αυτή απεικονίζε¬ 
ται στο θεωρημένο από εμάς χάρτη κλίμακας 1:40.000, που 
επισυνάπτεται στην παρούσα, ορίζεται ως εξής: 

Αρχίζει από τη διασταύρωση του επαρχιακού δρόμου Αρ- 
γαλαστής-Λαύκου με αγροτοδασικό δρόμο προς Άγιο Αθα¬ 
νάσιο τον οποίο ακολουθεί μέχρι συναντήσεως αγροτοδασι- 
κού δρόμου που οδηγεί στις υδρομαστεύσεις Ασπρομάτι τον 
οποίο ακολουθεί ως τις υδρομαστεύσεις. 

Από τις υδρομαστεύσεις Ασπρομάτι, ακολουθεί ρέμα Αγίου 
Αθανασίου μέχρι Πουρί, ακολουθεί χαρακτηριστικό μονοπάτι 
προς θέση Κουτσοπυργάκι όπου συναντάει το τέλος του υπάρχο- 
ντος αγροτοδασικού δρόμου Κάτω Κακόρεμα - Μπιμπδακέικο, 
ακολουθεί τον δρόμο αυτό μέχρι τη θέση Μπιμπδακέικο όπου συ- 
ναντάειτην κοινοτική οδό Προμυρίου - Κατηγιώργη την οποία ακο¬ 
λουθεί μέχρι το Προμύρι. Από εκεί ακολουθεί την επαρχιακή οδό 
Προμυρίου-Βόλου μέχρι συναντήσεως της διασταύρωσης με 
αγροτοδασικό δρόμο προς Άγιο Αθανάσιο απ’ όπου και άρχισε. 

4. Η τήρηση αυτής ανατίθεται στα όργανα της Δασικής Υπη¬ 
ρεσίας, της Ελληνικής Αστυνομίας, της Αγροφυλακής, τους Δη¬ 
μοτικούς και Κοινοτικούς υπαλλήλους (άρθρο 289 παράγρ. 1 
του Ν .Δ. 86/1969) και τις Κυνηγετικές Οργανώσεις. Οι παραβά¬ 
τες τηςπαρούσαςτιμωρούνται με τις διατάξειςτου άρθρου 287 
Ν.Δ. 86/1969 "Περί Δασικού Κώδικα", όπως τροποποιήθηκε με 
το άρθρο 16 Ν.Δ. 996/1971 και με το άρθρο 12του Ν. 177/1975. 

5. Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Βόλος, 29 Ιουλίου 2004 

Με εντολή Γ ενικού Γ ραμματέα Περιφέρειας 
Ο Δασάρχης Βόλου 
ΝΙΚΟΛΑΟΣ ΓΙΤΣΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΠΕΡΙΦΕΡΕΙΑ ΘΕΣΣΑΛΙΑΣ 
Δ/ΝΣΗ ΔΑΣΩΝ ΜΑΓΝΗΣΙΑΣ 
ΔΑΣΑΡΧΕΙΟ ΒΟΛΟΥ 


ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα 
έγινε συίκρυνοη κστό ποσοστό % 





ΧΑΡΤΗΣ : Τροποποίηση απαγόρευσης κυνηγιού ορισμένου χρόνου στις θέσεις 
«Αλωνάκι - Ασπρομάτι - Πουρί - Κουτσοπυργάκι - Μαρούλα» περιοχής Δήμου 
Σηπιάδος, Νομού Μαγνησίας, 


Κλίμακα 1 : 40.000 

Όρια υπάρχουσας απαγόρευσης κυνηγιού έκτασης 7.500 στρεμμάτων 
- Όρια επέκτασης απαγόρευσης κυνηγιού έκτασης 2.300 στρεμμάτων 


Συνολική έκταση απαγόρευσης κυνηγιού 9.800 στρέμματα 
Αρ, Απαγόρευσης : 3967/29-7-2004 


Βόλος 29-7-2004 
0 Συντάκτης 

Ντίτορας Νικόλαος 
Δρ. Δασολόγος 



Θεωρήθηκε 
Βόλος 29-7-2004 























ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αρίθ. 31943 (3) 

Υπέρβαση ανωτάτου ορίου των 120 ημερών κίνησης εκτός 
έδρας κατά εξήντα ημέρες για κλάδους υπαλλήλων της 
Δ/νσης Κτηνιατρικής Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α) Του Ν. 2685/1999 "Κάλυψη δαπανών μετακινουμένων 
υπαλλήλων εντός και εκτός Επικράτειας και άλλες διατάξεις". 

β) Του άρθρου 25 παρ. 6του Ν. 2738/1999 "Συλλογικές δια¬ 
πραγματεύσεις στη Δημόσια Διοίκηση, μονιμοποιήσεις συμ- 
βασιούχων αορίστου χρόνου και άλλες διατάξεις". 

γ) Του Ν. 2503/1997 "Διοίκηση, οργάνωση, στελέχωσητης 
Περιφέρειας, ρύθμιση θεμάτων για την τοπική αυτοδιοίκηση 
και άλλες διατάξεις". 

2. Την 3989/11.3.2004 απόφασής μας με την οποία καθορί¬ 
σθηκε το ανώτατο όριο των επιτρεπομένων ημερών κίνησης 
εκτός έδρας των υπαλλήλων που υπηρετούν στις Νομαρχια¬ 
κές Αυτοδιοικήσεις της Περιφέρειας όπως τροποποιήθηκε 
και συμπληρώθηκε μεταγενέστερα. 

3. Το υπ’ αριθμ. 04/18896/20.7.2004 έγγραφο της Ν.Α. Θεσ¬ 
σαλονίκης - Δ/νσης Διοικητικών Υπηρεσιών με το οποίο μας 
εστάλει το υπ’ αριθμ. 13/8345/16.7.2004 έγγραφο της Δ/νσης 
Κτηνιατρικής αναφορικά με την υπέρβαση του ανωτάτου ορίου 
των 120 ημερών κίνησης εκτός έδρας για τους Κτηνιάτρους, 
Σπερματεγχύτες και Οδηγούς της Δ/νσης Κτηνιατρικής, δεδο¬ 
μένου ότι η εν λόγω Υπηρεσία εφαρμόζει προγράμματα εκρίζω- 
σηςτης Βρουκέλλωσης - Φυματίωσηςτων βοοειδών και του Με- 
λιταίου Πυρετού των αιγοπροβάτων με συχνές λήψεις παθολο¬ 
γικού υλικού, ενδελεχείς ελέγχους της διακίνησης των ζώων. 
Επίσης εξαιτίας της εμφάνισης των επιδημιών του καταρροϊκού 
πυρετού των μηρυκαστικών και της γρίπης των πτηνών κατά το 
τρέχον έτος αλλά και της εφαρμογής του προγράμματος επιτή¬ 
ρησης και εκρίζωσης των μεταδοτικών σπογγωδών εγκεφαλο- 
παθειών από 1.1.2002 και στη χώρα μας, κρίθηκε αναγκαίο να 
οργανωθούν ομάδες επιδημιολογικού ελέγχου, προκειμένου να 
εντοπίζονται έγκαιρα πιθανά κρούσματα των παραπάνω νόσων 
και να λαμβάνονται άμεσα τα ανάλογα μέτρα. 

4. Το γεγονός ότι το ύψος της προκαλούμενης από την 
απόφαση αυτή δαπάνης ανέρχεται στο ποσό των 45.770.40 
Ε και θα βαρύνει: τον ΚΑΕ 0711 με το ποσό των 25.490.58 Ε, 
τον ΚΑΕ 5244γ με το ποσό των 5.445,51 Ε, τον ΚΑΕ 5244δ με 
το ποσό των 5.445.51 Ε και τον ΚΑΕ 5244β με το ποσό των 
9.388,80 Ε, αποφασίζουμε: 

Αυξάνουμε τα ανώτατα όρια του αριθμού ημερών εκτός 
έδρας πέραν αυτών που εγκρίθηκαν με την κατά τα ανωτέρω 
απόφαση μας σε κλάδους των υπαλλήλων της Δ/νσης Κτη¬ 
νιατρικής Ν.Α. Θεσσαλονίκης για τους ειδικότερους λόγους 
που αναφέρονται στο σκεπτικό της παρούσας, ως κατωτέρω: 

ΠΕ 3 Κτηνίατροι 60 ημέρες 

ΔΕ 03 Σπερματεγχύτες 60 ημέρες 

ΔΕ 012 Οδηγοί 60 ημέρες 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Θεσσαλονίκη, 27 Ιουλίου 2004 
Ο Γ ενικός Γ ραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 
-*- 

Αριθ. 5758 (4) 

Τροποποίηση του άρθρου 4της συστατικής πράξης του ΚΑΠΗ 
Δήμου Ιεράπετρας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις των άρθρων 106,176,198, 199 και 203 του 
Δ.Κ.Κ. (Π.Δ. 410/1995). 


2. Τις διατάξεις του Ν. 2503/1997 "Διοίκηση οργάνωση, 
στελέχωσητης Περιφέρειας, ρύθμιση θεμάτων για την Τοπι¬ 
κή Αυτοδιοίκηση και άλλες διατάξεις". 

3. Την υπ’ αριθμ. 6730/12.8.2003 (ΦΕΚ 1288/Β72003) από¬ 
φαση του Γ ενικού Γ ραμματέα Περιφέρεις Κρήτης «Ορισμός 
Εισηγητών και μεταβίβαση εξουσίας υπογραφής "Με Εντολή 
Γενικού Γραμματέα"» αποφάσεων, εγγράφων, και άλλων 
πράξεων στον Γενικό Διευθυντή, στους Προϊσταμένους Δι¬ 
ευθύνσεων και Προϊσταμένους Τμημάτων και Γ ραφείων των 
Υπηρεσιών της Περιφέρειας Κρήτης, όπως τροποποιήθηκε 
με την υπ’ αριθμ. 8548/14.4.2004 όμοια. 

4. Την υπ’ αριθμ. 90999/9.11.1982 απόφαση των Υπουργών 
Εσωτερικών και Υγείας και Πρόνοιας με την οποία συστήθη- 
κε ίδιο νομικό πρόσωπο με το όνομα ΚΑΠΗ Δήμου Ιεράπε¬ 
τρας, όπως τροποποιήθηκε με την υπ’ αριθμ. 2144/10.4.1989 
απόφαση Νομάρχη Λασιθίου. 

5. Την υπ’ αριθμ. 154/2004 ομόφωνη απόφαση του Διοικη¬ 
τικού Συμβουλίου του Δήμου Ιεράπετρας με την οποία τρο¬ 
ποποιείται το άρθρο 4 της συστατικής πράξης του ΚΑΠ Η του 
εν λόγω Δήμου, αποφασίζουμε: 

Τροποποιούμε την υπ’ αριθμ. 90999/9.11.1982 απόφαση 
των Υπ.ΕΣ. και Υγείας και Πρόνοιας με την οποία συστήθηκε 
ίδιο νομικό πρόσωπο μετο όνομα ΚΑΠΗ Δήμου Ιεράπετρας, η 
οποία έχει τροποποιηθεί με την υπ’ αριθμ. 2144/ 10.4.1989 
απόφαση Νομάρχη Λασιθίου, ως προς το άρθρο 4 που ανα- 
φέρεται στη διοίκησή του όπως παρακάτω: 

Το Νομικό πρόσωπο διοικείται από επταμελές (7) Διοικητι¬ 
κό Συμβούλιο, τα μέλη του οποίου μαζί με τους αναπληρωτές 
τους ορίζονται από το δημοτικό Συμβούλιο και αποτελείται 
από τους: 

Δήμαρχο ή Αντιδήμαρχο, που ορίζει ο Δήμος ως Πρόεδρο. 

Ένα Δημοτικό Σύμβουλο, που ορίζεται με απόφαση του Δ.Σ. 

Ένα αιρετό μέλος του Νομικού προσώπου, που εκλέγεται 
ανάμεσα στα μέλη του από αυτά. 

Μια κοινωνική Λειτουργό των προγραμμάτων κοινωνικών 
υπηρεσιών του Δήμου που ορίζεται με απόφαση του Δ.Σ. 

Ένα δημότη, που ορίζεται με απόφαση του Δ.Σ. ανάμεσα 
σε πρόσωπα που ασχολούνται με ανθρωπιστικά επαγγέλμα¬ 
τα, ή που επιδεικνύουν αποδεδειγμένα κοινωνική ευαισθη¬ 
σία, υστέρα από σχετική πρόταση του Δημάρχου. 

Ένα αιρετό εκπρόσωπο των εργαζομένων στο ΚΑΠΗ. 

Ένα εκπρόσωπο των ομοσπονδιών των συνταξιούχων. 

Από την παρούσα δεν προκαλείται δαπάνη σε βάρος του 
προϋπολογισμού του Νομικού προσώπου. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Άγιος Νικόλαος, 28 Ιουλίου 2004 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΜΗΝΑΣΑΝΤΩΝΑΚΑΚΗΣ 

-♦- 

Αριθ. 42/1498 (5) 

Καθιέρωση υπερωριακής εργασίας για το υπαλληλικό προ¬ 
σωπικό των Διοικητικών, Οικονομικών και Τεχνικών Υπη¬ 
ρεσιών του Δήμου Ηράκλειας Σερρών. 

Ο ΔΗΜΑΡΧΟΣ ΗΡΑΚΛΕΙΑΣ ΝΟΜΟΥ ΣΕΡΡΩΝ 

Έχοντας υπόψη: 

1. Την επείγουσα, εξαιρετική ανάγκη καθιέρωσης από σή¬ 
μερα μέχρι 31.12.2004 υπερωριακής με αμοιβή εργασίας σε 
υπαλλήλους του Δήμου για την αντιμετώπιση εξαιρετικά σο¬ 
βαρών υπηρεσιακών αναγκών του Δήμου που προέρχονται 
από την έλλειψη του απαραίτητου προσωπικού για την εύ¬ 
ρυθμη λειτουργίατου Δήμου, γεγονός που έχει σαν συνέπεια 
να εργάζονται οι ελάχιστοι υπάλληλοι που υπηρετούν εξο- 

ντωτικά, πολύ πέρα από το κανονικό ωράριό τους σε καθη¬ 
μερινή βάση, ακόμα και τις Κυριακές και εξαιρέσιμες, για να 
μπορέσουν ν' ανταποκριθούν στις τεράστιες υπηρεσιακές 
απαιτήσεις δηλ. στα πολλά καθήκοντα που τους ανατέθηκαν 
μετά την συνένωση του Δήμου με οκτώ πρώην Κοινότητες. 

2. Τις διατάξεις του άρθρου 16 του Ν. 3205/2003 Μισθολο- 
γικές Ρυθμίσεις λειτουργών και υπαλλήλων του Δημοσίου, 
Ν. Π ,Δ.Δ και Ο .Τ.Α, μονίμων στελεχών των Ενόπλων Δυνάμε¬ 
ων και αντιστοίχων της Ελληνικής Αστυνομίας, του Πυρο¬ 
σβεστικού και Λιμενικού Σώματος και άλλες συναφείς διατά¬ 
ξεις που δημοσιεύθηκε στο Φ.Ε.Κ. 297 Α'/23.12.2003. 

3. Το γεγονός ότι για το προσωπικό Ο.Τ.Α. α' βαθμού, η 
καθιέρωση υπερωριακής εργασίας πραγματοποιείται σύμ¬ 
φωνα με τις παραπάνω διατάξεις του άρθρου 16 του Ν. 
3205/2003 με την επιφύλαξη της παραγράφου 10 του άρ¬ 
θρου 12 του Ν. 2503/1997 (ΦΕΚ 107 Α') που εξακολουθεί να 
ισχύει. 

4. Το γεγονός ότι στον πρ/σμό έτους 2004 έχουν εγγράφει 
πιστώσεις στους παρακάτω Κ.Α. για αποζημίωση υπερωρια- 
κής εργασίας ως εξής: 

Στον Κ.Α. 05/113.1 ποσό 23.500,00 ευρώ 

Στον Κ.Α. 15/113.1 ποσό 15.000,00 ευρώ 

Στον Κ.Α. 20/113.1 ποσό 10.000,00 ευρώ, αποφασίζουμε: 

1. Την καθιέρωση εντός των ανωτάτων ορίων που προβλέ¬ 
πουν κατά περίπτωση οι διατάξεις της παρ. 1 του άρθρου 16 
του Ν. 3205/2006 σχετικά με την υπερωριακή απασχόληση 
υπερωριακής απογευματινής εργασίας για το χρονικό διά¬ 
στημα από την έναρξη ισχύος της παρούσης έως 31.12.2004 
για το υπαλληλικό προσωπικό των Διοικητικών, Οικονομικών 
και Τεχνικών Υπηρεσιών του Δήμου Ηράκλειας για την αντι¬ 
μετώπιση εξαιρετικών, εκτάκτων και επειγουσών αναγκών 
και πέραν του υποχρεωτικού ωραρίου εργασίας, ως εξής: 

Α) Για το προσωπικό που αμείβεται από τον Κ.Α.05/113.1 
και μέχρι συνολικής πίστωσης 23.500,00 ευρώ: 


ΚΛΑΔΟΣ ΕΙΔΙΚΟΤΗΤΑ 

ΑΡΙΘΜΟΣ 

ΥΠΗΡΕΤΟΥΝΤΩΝ 

ΑΡΙΘΜΟΣ 

ΠΡΟΤΕΙΝΟΜΕΝΩΝ 

ΩΡΕΣ ΑΠΑΣΧΟΛΗΣΗΣ 
ΕΩΣ 22μ.μ ΕΚΤΟΣ 
ΚΥΡΙΑΚΗΣ & ΕΞΑΙΡ. 

ΠΕΙ ΔΙΟΙΚΗΤΙΚΩΝ 

2 

2 

450 

ΔΕΙ ΔΙΟΙΚΗΤΙΚΩΝ 

6 

4 

700 

ΠΕ3 ΠΟΑ. ΜΗΧΑΝΙΚΩΝ 

2 

1 

200 

ΠΕ9 ΓΕΩΠΟΝΩΝ 

1 

1 

100 

ΤΕ5ΤΕΧΝ. ΤΟΠΟΓΡΑΦΩΝ 

1 

1 

300 

ΤΕ19 ΠΛΗΡΟΦΟΡΙΚΗΣ 

1 

1 

100 

ΔΕ 12 ΔΑΣΟΦΥΛΑΚΩΝ 

1 

1 

100 

ΔΕ28 ΧΕΙΡΙΣΤΩΝ 

ΜΗΧ/ΓΩΝ ΕΡΓΟΥ 

2 

2 

900 

ΔΕ30 ΤΕΧΝΙΤΩΝ 

1 

1 

300 

ΔΕ38 ΧΕΙΡΙΣΤΩΝ Η/Υ 

1 

1 

200 

ΥΕ1 ΚΛΗΤΗΡΩΝ 

1 

1 

100 

ΔΕ 15 ΕΙΣΠΡΑΚΤΟΡΩΝ 

1 

1 

200 


Β) Για το προσωπικό που αμείβεται από τον Κ.Α. 15/113.1 
και μέχρι συνολικής πίστωσης 15.000,00 ευρώ: 


ΚΛΑΔΟΣ ΕΙΔΙΚΟΤΗΤΑ 

ΑΡΙΘΜΟΣ 

ΥΠΗΡΕΤΟΥΝΤΩΝ 

ΑΡΙΘΜΟΣ 

ΠΡΟΤΕΙΝΟΜΕΝΩΝ 

ΩΡΕΣ ΑΠΑΣΧΟΛΗΣΗΣ 
ΕΩΣ 22μ.μ ΕΚΤΟΣ 
ΚΥΡΙΑΚΗΣ & ΕΞΑΙΡ. 

ΔΕ29 ΟΔΗΓΩΝ 

3 

3 

1900 

ΥΕ16 ΠΡΟΣΩΠΙΚΟ 
ΚΑΘΑΡΙΟΤΗΤΑΣ 

3 

3 

450 

ΥΕ16 ΕΡΓΑΤΩΝ 

1 

1 

150 


Γ) Για το προσωπικό που αμείβεται από τον Κ.Α.20/113.1 
και μέχρι συνολικής πίστωσης 10.000,00 ευρώ: 


ΚΛΑΔΟΣ ΕΙΔΙΚΟΤΗΤΑ 

ΑΡΙΘΜΟΣ 

ΥΠΗΡΕΤΟΥΝΤΩΝ 

ΑΡΙΘΜΟΣ 

ΠΡΟΤΕΙΝΟΜΕΝΩΝ 

ΩΡΕΣ ΑΠΑΣΧΟΛΗΣΗΣ 
ΕΩΣ 22μ.μ ΕΚΤΟΣ 
ΚΥΡΙΑΚΗΣ & ΕΞΑΙΡ. 

ΥΕ 16 ΕΡΓΑΤΩΝ 

2 

2 

550 

ΥΕ 16 ΠΡΟΣΩΠΙΚΟ 
ΚΑΘΑΡΙΟΤΗΤΑΣ 

1 

1 

100 


Οι παραπάνω ώρες οι οποίες σε καμία περίπτωση δεν μπο¬ 
ρούν να υπερβαίνουν τα ανώτατα όρια ωρών απασχόλησης 
που προβλέπουν οι διατάξεις της παρ. 1 του άρθρου 16 του 


Ν. 3205/2003 θα κατανεμηθούν στους εργαζόμενους σύμ¬ 
φωνα με τις ανάγκες των Διοικητικών, Οικονομικών και Τεχνι- 
κών Υπηρεσιών του Δήμου και των ωρών που θα πραγματο¬ 
ποιηθούν εντός του τρέχοντος έτους. 

Η ισχύς της απόφασης αυτής αρχίζει ένα μήνα πριν τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Ηράκλεια 4 Φεβρουάριου 2004 
Ο Δήμαρχος 

ΑΝΑΣΤΑΣΙΟΣ ΓΕΩΡΓΙΑΔΗΣ 

-♦- 

Αριθ. 7523 (6) 

Αύξηση ωρών υπερωριακής εργασίας υπαλλήλων Δήμου 
Ν. Ιωνίας Αττικής. 

Ο ΔΗΜΑΡΧΟΣ ΝΕΑΣ ΙΩΝΙΑΣ 

Έχοντας υπόψη: 

1. Το άρθρο 114του Π. Δ/τος 410/1995 "περί αρμοδιοτήτων 
Δημάρχου". 

2. Το υπ’ αριθμ. οικ 32005/15.6.2004 έγγραφο του Υπ. 
Εσωτ. Δημόσιας Δ/σης και Αποκέντρωσης, όπου στην εγκύ¬ 
κλιο 35 με αριθ. πρωτ. οικ. 32005/15.6.2004 του Υπουργείου 
Εσωτερικών μας ανακοινώθηκε ότι στο ΦΕΚ 102/Α/24.5.2004 
δημοσιεύθηκε ο Νόμος 3242/2004 "Ρυθμίσεις για την οργά¬ 
νωση και λειτουργία της Κυβέρνησης, τη διοικητική διαδικα¬ 
σία και τους ΟΤΑ". 

3. Το Νόμο 3205/2003 παρ. 1 του άρθρου 16. 

4. Την υπ’ αριθμ. 13/2004 πράξη του Δημοτικού Συμβουλί¬ 
ου, που ενέκρινε επτά ημέρες εργασίας για την υπηρεσία κα¬ 
θαριότητας για το 2004 (εγκριτική Γεν. Γραμμ. Περιφέρειας 
με αριθμ. 3788/17.2.2004). 

5. Την υπ’ αριθμ. 12/23.1.2004 πράξη Δημοτικού Συμβουλί¬ 
ου που αφορά την έγκριση νυκτερινής περισυλλογής απορ¬ 
ριμμάτων. 

6. Το ΦΕΚ 613/27.4.2004, όπου δημοσιεύθηκε η απόφαση 
του Δημάρχου για την υπερωριακή εργασία των υπαλλήλων 
του Δήμου Νέας Ιωνίας για το 2004. 

7. Το υπ’ αριθμ. 7515/1.7.2004 έγγραφο του Δ/ντη Περι¬ 
βάλλοντος με το οποίο διαπιστώνεται η ανάγκη αύξησης των 
υπερωριών κατά τις νυκτερινές ώρες, Κυριακές και εξαιρέσι¬ 
μες, μέχρι είκοσι (20) ώρες, πέραν των δεκαέξι (16) ωρών, 
που ισχύει σήμερα, κατά περίπτωση, από 1.7.2004 έως 
31.10.2004 για το προσωπικό των υπηρεσιώντης Δ/νσης Πε¬ 
ριβάλλοντος (Καθαριότητα), που λειτουργεί σε εικοσιτετρά¬ 
ωρη βάση. 

8. Το γεγονός ότι ο Δήμος Νέας Ιωνίας περιλαμβάνεται 
στους Ολυμπιακούς Δήμους. 

9. Το γεγονός ότιη σχετική δαπάνη, η οποία βαρύνει το Δή¬ 
μο, θα καλυφθεί σε ύψος 18.807 ευρώ από τον Κ.Α. 15113.1 
και σε ύψος 684 ευρώ από τον Κ.Α. 40113.1, αποφασίζουμε: 

Για την αντιμετώπιση των αυξημένων αναγκών, στο πλαί¬ 
σιο της προετοιμασίας και τέλεσης των Ολυμπιακών Αγώ¬ 
νων, την αύξηση των ωρών υπερωριακής εργασίας, για την 
υπηρεσία καθαριότητας, κατά τις νυκτερινές ώρες, Κυρια¬ 
κές και εξαιρέσιμες, είκοσι (20) ώρες, πέραντων δεκάξι (16) 
που προβλέπονται στο έκτο εδάφιο της παρ. 1 του άρθρου 
16 του Νόμου 3205/2003, από 1.7.2004 μέχρι 31.10.2004, 
ως εξής: 

Α/Α 

ΚΛΑΔΟΣ 

ΑΡΙΘ. 

ΕΡΓΑΖΟΜΕΝΩΝ 

ΩΡΕΣ 

1 . 

ΟΔΗΓΟΙ ΔΕ29 

9 

720 

2. 

ΕΡΓΑΤΕΣ ΚΑΘΑΡΙΟΤΗΤΑΣ ΥΕ16 

25 

2000 

3. 

ΧΕΙΡΙΣΤΗΣ ΧΩΜΑΤΟΥΡΓΙΚΟΥ ΔΕ28 

1 

80 

4. 

ΕΠΟΠΤΕΣ ΚΑΘΑΡΙΟΤΗΤΑΣ ΔΕ2 

2 

160 

5. 

ΗΛΕΚΤΡΟΤΕΧΝ ΙΤΗΣΔΕ24 

1 

80 

6. 

ΜΗΧΑΝΟΤΕΧΝΙΤΗΣ ΔΕ26 

1 

80 

7. 

ΦΥΛΑΚΑΣ ΓΚΑΡΑΖΥΕ16 

1 

80 


ΣΥΝΟΛΟ 

40 

2560 


Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Νέα Ιωνία, 2 Ιουλίου 2004 
Ο Δήμαρχος 

ΙΩΑΝΝΗΣ ΧΑΡΑΛΑΜΠΟΥΣ 

-♦- 

Αρίθ. 14/80 (7) 

Καθορισμός υπερωριακής απασχόλησης στο Νομικό πρό¬ 
σωπο Δημοτικός Παιδικός Σταθμός Δ.Δ. Χώρας Δήμου 
Νέστορος, έτους 2004. 

Ο ΠΡΟΕΔΡΟΣ ΤΟΥ ΔΗ Μ ΟΤΙΚΟΥ Π ΑΙΔΙΚΟ Υ ΣΤΑΘΜ ΟΥ ΧΩΡΑΣ 
ΔΗΜΟΥ ΝΕΣΤΟΡΟΣ ΝΟΜΟΥ ΜΕΣΣΗΝΙΑΣ 

Έχοντας υπόψη: 

1. Τις διατάξεις του άρθρου ΙΟΘτουΝ. 1188/1981 όπως αυ¬ 
τές αντικαταστάθηκαν με τις διατάξεις του άρθρου 12 παρ. 
10 του Ν. 2503/1997. 

2. Τις διατάξεις του άρθρου 16του Ν. 3205/2003. 

3. Την ανάγκη καθιέρωσης υπερωριακής εργασίας στο 
Νομικό Πρόσωπο στα Γραφεία Διοικητικού, Οικονομικού και 
Τεχνικών Υπηρεσιών, καθότι δεν υπηρετεί προσωπικό στις 
Υπηρεσίες αυτές, παρά μόνο Εκπαιδευτικό και Βοηθητικό 
προσωπικό, για τις εκάστοτε παρουσιαζόμενες ανάγκες οι 
οποίες συγχρόνως είναι πάγιες και διαρκείς. 

4. Το συνολικό αριθμό των υπηρετούντων στο Δήμο Νέ¬ 
στορος μονίμων υπαλλήλων, οι οποίοι θα απασχοληθούν 
υπερωριακά και οι οποίοι κατά κλάδο είναι: 

ΤΕ17 Διοικητικού - Οικονομικού ένας (1) υπάλληλος, απο¬ 
φασίζουμε: 

Εγκρίνουμε την υπερωριακή απογευματινή και εξαιρέσι¬ 
μων ημερών εργασία μέσα στα όρια που προβλέπονται οι δια¬ 
τάξεις του Ν. 3205/2003, για το έτος 2004 ως εξής: 

ΓΡΑΦΕΙΟ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 

Για υπερωριακή απογευματινή εργασία μέχρι την 22α ώρα 
για ένα υπάλληλο ΤΕ 17, συνολικά 420 ώρες. 

Οι ανωτέρω ώρες θα κατανέμονται κατά μήνα ανάλογο με 
τις εκάστοτε ανάγκες της υπηρεσίας και μέχριτου ποσού των 
εξήντα ωρών (60). 

Η σχετική δαπάνη για την πληρωμή της ανωτέρω αποζη¬ 
μίωσης θα βαρύνει τον προϋπολογισμό του Νομικού Προσώ¬ 
που, οικονομικού έτους 2004 και στον Κ.Α. 05/113.1 (2.242,80 
ευρώ), μέσα στα όρια των πιστώσεων που είναι γραμμένες 
για την αιτία αυτή, μη δυνάμενης σε καμία περίπτωση και με 
οιοδήποτε τρόπο να αυξηθούν. 

Η υπερωριακή απογευματινή εργασία Κυριακών και εξαι¬ 
ρέσιμων, απαραίτητα θα βεβαιώνεται από τον αρμόδιο Προϊ¬ 
στάμενο (Πρόεδρο) του Ν.Π. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδατης Κυβερνήσεως. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Χώρα Μεσσηνίας, 28 Ιουνίου 2004 
Ο Πρόεδρος 

ΠΑΝΑΓΙΩΤΗΣ ΠΕΤΡΟΠΟΥΛΟΣ 


Αριθ. 2/22 (8) 

Καθορισμός υπερωριακής απασχόλησης στο Νομικό πρό¬ 
σωπο Πολιτιστικός - Αθλητικός Οργανισμός Δήμου Νέ¬ 
στορος, έτους 2004. 

Ο ΠΡΟΕΔΡΟΣ ΤΟΥ ΠΟΛΙΤΙΣΤΙΚΟΥ - ΑΘΛΗΤΙΚΟΥ 

ΟΡΓΑΝΙΣΜΟΥ ΔΗΜΟΥ ΝΕΣΤΟΡΟΣ ΝΟΜΟΥ ΜΕΣΣΗΝΙΑΣ 

Έχοντας υπόψη: 

1. Τις διατάξεις του άρθρου 106του Ν. 1188/1981, όπως αυ¬ 
τές αντικαταστάθηκαν με τις διατάξεις του άρθρου 12 παρ. 
ΙΟτουΝ. 2503/1997. 

2. Τις διατάξεις του άρθρου 16 του Ν. 3205/2003. 

3. Την ανάγκη καθιέρωσης υπερωριακής εργασίας στο Νο¬ 
μικό πρόσωπο στα Γ ραφεία Διοικητικού, Οικονομικού και Τε¬ 
χνικών Υπηρεσιών, καθότι δεν υπηρετεί καθόλου προσωπικό 
(τακτικό ή έκτακτο) στο Ν.Π. αυτό, για τις εκάστοτε παρου- 
σιαζόμενες ανάγκες οι οποίες συγχρόνως είναι πάγιες και 
διαρκείς. 

4. Το συνολικό αριθμό των υπηρετούντων στο Δήμο Νέ¬ 
στορος μονίμων υπαλλήλων, οι οποίοι θα απασχοληθούν 
υπερωριακά και οι οποίοι κατά κλάδο είναι: 

ΤΕ 17 Διοικητικού - Οικονομικού ένας (1) υπάλληλος, απο¬ 
φασίζουμε: 

Εγκρίνουμε την υπερωριακή απογευματινή και εξαιρέσι¬ 
μων ημερών εργασία μέσα στα όρια που προβλέπονται οι δια¬ 
τάξεις του Ν. 3205/2003, για το έτος 2004 ως εξής: 

ΓΡΑΦΕΙΟ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 

Γ ια υπερωριακή απογευματινή εργασία μέχρι την 22α ώρα 
για ένα υπάλληλο ΤΕ17, συνολικά 420 ώρες. 

Οι ανωτέρω ώρες θα κατανέμονται κατά μήνα ανάλογα με 
τις εκάστοτε ανάγκες της υπηρεσίας και μέχριτου ποσού των 
εξήντα ωρών (60). 

Η σχετική δαπάνη για την πληρωμή της ανωτέρω αποζη¬ 
μίωσης θα βαρύνει τον προϋπολογισμό του Νομικού Προσώ¬ 
που, οικονομικού έτους 2004 και στον Κ.Α. 05/113.1 (2.242,80 
ευρώ), μέσα στα όρια των πιστώσεων που είναι γραμμένες 
για την αιτία αυτή, μη δυνάμενης σε καμία περίπτωση και με 
οιοδήποτε τρόπο να αυξηθούν. 

Η υπερωριακή απογευματινή εργασία Κυριακών και εξαι¬ 
ρέσιμων, απαραίτητα θα βεβαιώνεται από τον αρμόδιο Προϊ¬ 
στάμενο (Πρόεδρο) του Ν.Π. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδατης Κυβερνήσεως. 

Η απόφαση αυτή να δημοσιευθεί στην Εφημερίδατης Κυ¬ 
βερνήσεως. 

Χώρα Μεσσηνίας, 25 Ιουνίου 2004 
Ο Πρόεδρος 

ΠΑΝΑΓΙΩΤΗΣ ΠΕΤΡΟΠΟΥΛΟΣ 

-♦- 

Αριθ. 1188 (9) 

Καθιέρωση υπερωριακής απασχόλησης υπαλλήλων της 
υπηρεσίας του Συνδέσμου Υδρεύσεως Δήμων και Κοινο¬ 
τήτων Λεκανοπεδίου Ιωαννίνων. 

Ο ΠΡΟΕΔΡΟΣ ΤΟΥ ΣΥΝΔΕΣΜΟΥ ΥΔΡΕΥΣΕΩΣ 

ΔΗΜΩΝ ΚΑΙ ΚΟΙΝΟΤΗΤΩΝ ΛΕΚΑΝΟΠΕΔΙΟΥ ΙΩΑΝΝΙΝΩΝ 

Έχοντας υπόψη: 

1. Τις διατάξεις του άρθρου 16 του Ν. 3205/2003 "Μισθο- 
λογικές ρυθμίσεις λειτουργών και υπαλλήλωντου Δημοσίου, 
Ν.Π.Δ.Δ. και ΟΤΑ μονίμων στελεχώντων Ενόπλων Δυνάμεων 
και αντίστοιχων της Ελληνικής Αστυνομίας, του Πυροσβεστι¬ 
κού και του Λιμενικού Σώματος και άλλες συναφείς διατά¬ 
ξεις", που δημοσιεύθηκε στο ΦΕΚ 297/Α723.13.2003. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Τις διατάξεις της παρ. 10 του άρθρου 12 του Ν. 2523/ 
1997 "Διοίκηση, οργάνωση, στελέχωση της Περιφέρειας, 
ρύθμιση θεμάτων για την Τοπική Αυτ/ση και άλλες διατάξεις" 
που δημοσιεύθηκε στο ΦΕΚ 107/30.6.1997 (τεύχος Α'). 

3. Τις διατάξεις των άρθρων 106 και 109 του Ν. 1188/1981 
"περί κυρώσεως του Κωδικός Καταστάσεως προσωπικού 
ΟΤΑ", που δημοσιεύθηκε στο ΦΕΚ204/Α/30.7.1981. 

4. Την υπ’ αριθμ. 2/72757/0022/31.12.2003 εγκύκλιο του 
Γενικού Λογιστηρίου του Κράτους "Παροχή οδηγιών για την 
εφαρμογή των διατάξεων του Ν. 3205/2003". 

5. Το γεγονός των αυξημένων υπηρεσιακών αναγκών που 
υπάρχουν στον Σύνδεσμο μας και της έλλειψης προσωπικού 
για την αντιμετώπιση εποχικών και εκτάκτων ή επειγουσών 
υπηρεσιακών αναγκών, είναι απολύτως απαραίτητη η υπε- 
ρωριακή εργασία των υπαλλήλων της υπηρεσίας ύδρευσης 
για την αποκατάσταση των βλαβών του δικτύου ύδρευσης 
για την αποκατάσταση των βλαβών του δικτύου ύδρευσης 
που λόγω της παλαιότητάςτου είναι συχνές, την αλλαγή στά¬ 
σιμων υδρομέτρων, την τοποθέτηση νέων υδρομέτρων κα¬ 
θώς και την επέκταση του δικτύου ύδρευσης. 

6. Το συνολικό αριθμό των υπηρετούντων μονίμων υπαλ¬ 
λήλων της υπηρεσίας ύδρευσης του ΣΥΔΚΛΙ που ανέρχονται 
σε (11) και συγκεκριμένα: 

α) Πέντε (5) υπάλληλοι του κλάδου ΔΕ30 Τεχνιτών Υδραυ¬ 
λικών. 

β) Δύο (2) υπάλληλοιτου κλάδου ΥΕ16 Εργατών ύδρευσης. 

γ) Τρεις (3) υπάλληλοι του κλάδου ΔΕ24 Τεχνιτών Χειρι¬ 
στών Αντλιοστασίου. 

δ) Ένας (1) υπάλληλος του κλάδου ΤΕ 4 Μηχανικών. 

7. Την εγγεγραμμένη αρχικά στον Κ.Α. 113.1 του προϋ¬ 
πολογισμού οικονομικού έτους 2004 πίστωση των 1.467,00 
ευρώ για την κάλυψη αναγκών υπερωριακής απασχόλησης, 
αποφασίζουμε: 

Καθιερώνουμε μέσα στα όρια που προβλέπουν οι διατάξεις 
του άρθρου 16 του Ν. 3205/2003 "Μισθολογικές ρυθμίσεις 
λειτουργών και υπαλλήλων του Δημοσίου, Ν.Π.Δ.Δ. και ΟΤΑ 
μονίμων στελεχών των Ενόπλων Δυνάμεων και αντιστοίχων 
της Ελληνικής Αστυνομίας, του Πυροσβεστικού και του Λιμε¬ 


νικού Σώματος και άλλες συναφείς διατάξεις" που δημοσιεύ¬ 
θηκε στο ΦΕΚ 297/23.12.2003 (τεύχος Α') υπερωριακή απο¬ 
γευματινή εργασίαπέρατου κανονικού ωραρίου και μέχριτην 
22η ώρα μ. μ. για την κάλυψη των εποχικών, εκτάκτων και επει- 
γουσών υπηρεσιακών αναγκώντης υπηρεσίας ύδρευσηςτου 
Συνδέσμου μας που παραπάνω αναφέρθηκαν μέχρι και το τέ¬ 
λος του έτους 2004. 

Καθορίζουμε τον αριθμό των μονίμων υπαλλήλων που θα 
εργάζονται υπερωριακά ως κατωτέρω: 

1. Πέντε (5) υπάλληλοιτου κλάδου ΔΕ30 Τεχνιτών Υδραυ¬ 
λικών, εξακόσιες (600) ώρες. 

2. Δύο (2) υπάλληλοιτου κλάδου ΥΕ 16 Εργατών ύδρευ¬ 
σης, τριακόσιες (300) ώρες. 

3. Τρεις (3) υπάλληλοι του κλάδου ΔΕ 24 Τεχνιτών Χειρι¬ 
στών Αντλιοστασίων, τριακόσιες (300) ώρες. 

4. Ένας (1) υπάλληλοςτου κλάδου ΤΕ 4 Μηχανικών, εκατόν 
πενήντα (150) ώρες. 

Η δαπάνη που προκύπτει από την απόφαση αυτή βαρύνει 
τον Κ.Α. 113.1 είναι εγγεγραμμένη στον προϋπολογισμό του 
οικονομικού έτους 2004 και η πίστωση είναι εξασφαλισμένη 
από έσοδα του ΣΥΔΚΛΙ και δεν δύναται να υπερβεί την εις τον 
προϋπολογισμό εγγεγραμμένη αρχική πίστωση. 

Οι ώρες υπερωριακής απασχόλησης δεν μπορεί να υπερ¬ 
βαίνουν τις (60) μηνιαίως για κάθε υπάλληλο. 

Την προσφορά εργασίας των υπαλλήλων που θα εργα- 
σθούν υπερωριακά πέρα του κανονικού τους ωραρίου θα 
βεβαιώνει ο Πρόεδρος. 

Η σχετική δαπάνη δεν μπορεί σε καμία περίπτωση να υπερ¬ 
βαίνει κατά μήνα το ένα δωδέκατο (1/12) της εγγεγραμμένης 
στον προϋπολογισμό πίστωσης. 

Η ανωτέρω απόφαση να δημοσιευθεί στην Εφημερίδα της 
Κυβερνήσεως και αρχίζει ένα μήνα πριν από την ημερομηνία 
δημοσίευσής της. 

Ιωάννινα, 30 Ιουλίου 2004 
Ο Πρόεδρος 

ΙΩΑΝΝΗΣ ΕΜΜΑΝΟΥΗΛΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




